ಚಾರುಲತಾ (ಚಲನಚಿತ್ರ)

}}

***ಚಾರುಲತಾ***  ಕನ್ನಡ ಮತ್ತು ತಮಿಳಿನಲ್ಲಿ ತಯಾರಾದ 2012 ರ  ಭಯಾನಕ ಚಲನಚಿತ್ರವಾಗಿದೆ. ಕೆ. ಭಾಗ್ಯರಾಜ್ ಮತ್ತು ಕೆ.ಎಸ್. ರವಿಕುಮಾರ್ ಅವರ ಮಾಜಿ ಸಹವರ್ತಿ ಪೊನ್ ಕುಮಾರನ್ ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ ಮತ್ತು ಪ್ರಿಯಾಮಣಿ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಈ ಚಲನಚಿತ್ರವು ಥಾಯ್ ಭಯಾನಕ ಚಲನಚಿತ್ರ *ಅಲೋನ್‌ನ* ರೂಪಾಂತರವಾಗಿತ್ತು, ಅದು ಸ್ವತಃ ಮೈ ಬ್ರದರ್ಸ್ ಕೀಪರ್ ಅನ್ನು ಆಧರಿಸಿದೆ ಟೇಲ್ ಫ್ರಮ್ ದಿ ಕ್ರಿಪ್ಟ್ ಸೀಸನ್ 2 ರ ಒಂದು ಸಂಚಿಕೆಯ ಆಧಾರಿತವಾಗಿತ್ತು. ಸುಂದರ್ ಸಿ ಬಾಬು ಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ. ಚಿತ್ರದ ಕಥೆ ಸಂಯೋಜಿತ ಅವಳಿಗಳ ಬಗ್ಗೆ. ಗ್ಲೋಬಲ್ ಒನ್ ಸ್ಟುಡಿಯೋಸ್‌ನಿಂದ ನಿರ್ಮಿಸಲ್ಪಟ್ಟಿದೆ ಮತ್ತು ಹಂಸರಾಜ್ ಸಕ್ಸೇನಾ ಅವರ ಸ್ಯಾಕ್ಸ್ ಪಿಕ್ಚರ್ಸ್‌ನಿಂದ ವಿತರಿಸಲ್ಪಟ್ಟಿದೆ, *ಚಾರುಲತಾ* ಅದೇ ಶೀರ್ಷಿಕೆಯೊಂದಿಗೆ ಮಲಯಾಳಂ ಮತ್ತು ತೆಲುಗು ಆವೃತ್ತಿಗಳೊಂದಿಗೆ ಡಬ್ ಮಾಡಲಾದ 21 ಸೆಪ್ಟೆಂಬರ್ 2012 ರಂದು ಬಿಡುಗಡೆಯಾಯಿತು.  ಈ ಚಿತ್ರವು ಮಲಯಾಳಂನಲ್ಲಿ *ಗೀತಾಂಜಲಿ* ಎಂಬ ಹೆಸರಿನಲ್ಲಿ ರೀಮೇಕ್ ಆಗಿದೆ.

## ಕಥಾವಸ್ತು 
ಕಥೆಯು ಸಂಯೋಜಿತ ಅವಳಿಗಳಾದ ಚಾರು ಮತ್ತು ಲತಾ (ಇಬ್ಬರ  ಪಾತ್ರವನ್ನೂ ಪ್ರಿಯಾಮಣಿ ನಿರ್ವಹಿಸಿದ್ದಾರೆ) ಅನ್ನು ತೋರಿಸುತ್ತ ಶುರುವಾಗುತ್ತದೆ. ರವಿ  ಅವರ ಜೀವನದಲ್ಲಿ ಬರುವವರೆಗೂ ಚಾರು ಮತ್ತು ಲತಾ ವೈಜಾಗ್‌ನಲ್ಲಿ ಒಂದೇ ದೇಹ ಮತ್ತು ಆತ್ಮವಾಗಿ ವಾಸಿಸುತ್ತಿದ್ದರು. ಇಬ್ಬರೂ ಸಹೋದರಿಯರು ಅವನನ್ನು ಪ್ರೀತಿಸುತ್ತಾರೆ, ಆದರೆ ರವಿ ಚಾರುಳನ್ನು ಪ್ರೀತಿಸುತ್ತಾನೆ, ಅವಳ ಮತ್ತು ಲತಾ ನಡುವೆ ಬಿರುಕು ಉಂಟಾಗುತ್ತದೆ. ಅಂತಿಮವಾಗಿ, ಅವರ ತಾಯಿ  ಶಸ್ತ್ರಚಿಕಿತ್ಸೆಯ ಮೂಲಕ ಅವರ ಜೋಡಿಸಲಾದ ದೇಹಗಳನ್ನು ಬೇರ್ಪಡಿಸಲು ಯೋಜಿಸಿದ್ದಾರೆ. ಆದಾಗ್ಯೂ, ಶಸ್ತ್ರಚಿಕಿತ್ಸೆಯು ಲತಾ ಅವರ ಆಕಸ್ಮಿಕ ಸಾವಿಗೆ ಕಾರಣವಾಗುತ್ತದೆ. ಲತಾ ಚಾರುವನ್ನು ಕಾಡಲು ಪ್ರಾರಂಭಿಸುತ್ತಿದ್ದಂತೆ ನಿಗೂಢ ಘಟನೆಗಳು ತೆರೆದುಕೊಳ್ಳಲು ಪ್ರಾರಂಭಿಸುತ್ತವೆ. ಕಥೆ ಸಾಗಿದಂತೆ ಹಲವಾರು ತಿರುವುಗಳು ಸಾಲಾಗಿ ನಡೆಯುತ್ತವೆ.   ಹಿಂದೆ ನುಡಿಸುತ್ತಿದ್ದ ಪಿಟೀಲನ್ನು ಸತ್ತ ಲತಾ ನುಡಿಸುವುದನ್ನು ಚಾರು ನೋಡುತ್ತಾಳೆ ಮತ್ತು ಲತಾ ಚಾರುವನ್ನು ತಲುಪಲು ಮುಂದೆ ಬರಲು ಪ್ರಾರಂಭಿಸುತ್ತಾಳೆ ಮತ್ತು ರವಿ ಚಾರುವನ್ನು ಮುಟ್ಟುತ್ತಿದ್ದಂತೆ ಕಣ್ಮರೆಯಾಗುತ್ತಾಳೆ. ನಂತರ, ಆಸ್ಪತ್ರೆಯಲ್ಲಿ, ರವಿ ಈ ಅವಳಿ ಮಕ್ಕಳ ತಾಯಿಯನ್ನು  ಭೇಟಿ ಮಾಡುತ್ತಾಳೆ, ಅಲ್ಲಿ ಅವಳು ರವಿಗೆ ಏನನ್ನೋ ಹೇಳಲು ಪ್ರಯತ್ನಿಸುತ್ತಾಳೆ ಆದರೆ ಸಾಧ್ಯವಾಗುವುದಿಲ್ಲ. ಸಮಸ್ಯೆಗಳು ಕಡಿಮೆಯಾಗುತ್ತಿದ್ದಂತೆ, ರವಿ ಮತ್ತೆ ಅವಳಿಗಳ ತಾಯಿಯನ್ನು ಭೇಟಿ ಮಾಡುತ್ತಾನೆ ಮತ್ತು ಅವಳು ಸ್ಮಶಾನದಲ್ಲಿ ಅವನಿಗೆ ಏನನ್ನೋ ಹೇಳುತ್ತಾಳೆ. ರವಿ ಸ್ಮಶಾನಕ್ಕೆ ಹೋಗಿ ನಿಜವಾಗಿ ಸತ್ತ್ತವಳು ಚಾರು ಎಂದೂ ಲತಾಳೇ ಚಾರು ಎಂದು ಸೋಗು ಹಾಕುತ್ತಿದ್ದಳು ಎಂದೂ ತಿಳಿದುಕೊಳ್ಳುತ್ತಾನೆ, ಹೀಗೆ  ಕಥೆಯು ಮುಂದುವರೆಯುತ್ತದೆ.

## ಪಾತ್ರವರ್ಗ 
* ಪ್ರಿಯಾಮಣಿ ಚಾರು ಮತ್ತು ಲತಾ (ದ್ವಿಪಾತ್ರ)
** ಮಗು ಚಾರು ಪಾತ್ರದಲ್ಲಿ ಬೇಬಿ ಗಗನಾ
** ಮಗು ಲತಾ ಆಗಿ ಬೇಬಿ ಗಂಧನಾ
* ರವಿ ಪಾತ್ರದಲ್ಲಿ ಸ್ಕಂದ ಅಶೋಕ್
* ಚಾರು ಮತ್ತು ಲತಾ ಅವರ ತಾಯಿಯಾಗಿ ಶರಣ್ಯ ಪೊನ್ವಣ್ಣನ್
* ರವಿಯ ಚಿಕ್ಕಮ್ಮನ ಪಾತ್ರದಲ್ಲಿ ಸೀತಾ
* ಸಾಯಿ ಶಶಿ
* ಆರತಿ (ತಮಿಳು) / ಸುನೇತ್ರ ಪಂಡಿತ್ (ಕನ್ನಡ)
* ಆರ್.ಎನ್.ಸುದರ್ಶನ್ ಪಿಟೀಲು ತರಗತಿ ಶಿಕ್ಷಕರಾಗಿ
* ಪುರೋಹಿತರಾಗಿ ರವಿಶಂಕರ್
* ಮಾಸ್ಟರ್ ಮಂಜುನಾಥ್

## ಧ್ವನಿಮುದ್ರಿಕೆ 
*ಚಾರುಲತಾ* ಚಿತ್ರದ ಆಡಿಯೋ ಮತ್ತು ಟ್ರೇಲರ್ ಬಿಡುಗಡೆ ಕಾರ್ಯಕ್ರಮ ಚೆನ್ನೈನ ಸತ್ಯಂ ಚಿತ್ರಮಂದಿರದಲ್ಲಿ ನಡೆಯಿತು. ಹಂಸರಾಜ್ ಸಕ್ಸೇನಾ, ಧನಂಜಯನ್ ಗೋವಿಂದ್, ಪ್ರಿಯಾಮಣಿ, ಶರಣ್ಯ ಪೊನ್ವಣ್ಣನ್, ಸಂಗೀತ ಸಂಯೋಜಕ ವಿಜಯ್ ಆಂಟೋನಿ, ಗೀತರಚನೆಕಾರ ಮದನ್ ಕರ್ಕಿ ಜೊತೆಗೆ ನಿರ್ದೇಶಕರಾದ ಕೆ.ಭಾಗ್ಯರಾಜ್, ಕೆ.ಎಸ್.ರವಿಕುಮಾರ್ ಮತ್ತು ಆರ್.ಕಣ್ಣನ್ ಕಾರ್ಯಕ್ರಮವನ್ನು ನಿರೂಪಿಸಿದರು. ರವಿಕುಮಾರ್ ಆಡಿಯೋ ಬಿಡುಗಡೆ ಮಾಡಿ, ಭಾಗ್ಯರಾಜ್ ಸ್ವೀಕರಿಸಿದರು. 

## ಬಿಡುಗಡೆ 
ಚಿತ್ರವು ಕನ್ನಡ ಮತ್ತು ತಮಿಳು ಆವೃತ್ತಿಯಲ್ಲಿ ಬಿಡುಗಡೆಯಾಯಿತು. ಈ ಚಿತ್ರವನ್ನು ಮಲಯಾಳಂ ಮತ್ತು ತೆಲುಗು ಭಾಷೆಗಳಿಗೂ ಡಬ್ ಮಾಡಲಾಗಿದೆ. ಮಲಯಾಳಂ ಆವೃತ್ತಿ ಕನ್ನಡದಿಂದ ಡಬ್ ಆಗಿದ್ದರೆ, ತೆಲುಗು ಆವೃತ್ತಿ ತಮಿಳು ಮುದ್ರಣದಿಂದ ಡಬ್ ಆಗಿದೆ. ಕನ್ನಡ ಅವತರಣಿಕೆಗೆ ಸೆನ್ಸಾರ್ ಮಂಡಳಿಯಿಂದ ಯು/ಎ ಸರ್ಟಿಫಿಕೇಟ್ ಸಿಕ್ಕಿದ್ದರೆ, ತಮಿಳು ಅವತರಣಿಕೆಗೆ ಯು ಸರ್ಟಿಫಿಕೇಟ್ ಸಿಕ್ಕಿದೆ.

ಚಿತ್ರವು 21 ಸೆಪ್ಟೆಂಬರ್ 2012 ರಂದು ಬಿಡುಗಡೆಯಾಯಿತು.

## ಬಾಕ್ಸ್ ಆಫೀಸ್ ಗಳಿಕೆ 
ಬಾಕ್ಸ್ ಆಫೀಸ್‌ನಲ್ಲಿ ಚಿತ್ರವು (ಎರಡೂ ಆವೃತ್ತಿಗಳು) ಮೊದಲ ದಿನದಲ್ಲಿ 20% - 35% ಆಕ್ಯುಪೆನ್ಸಿ  ಹೊಂದಿ ಕೇವಲ  1.66 ಕೋಟಿ ರೂಪಾಯಿ  ಸಂಗ್ರಹಿಸಿತು. . ಬೃಹತ್ ಸಂಖ್ಯೆಯ ಚಿತ್ರಮಂದಿರಗಳಲ್ಲಿ  ಬಿಡುಗಡೆಯಾದರೂ  ಮೊದಲ ವಾರಾಂತ್ಯದಲ್ಲಿ  ಅದು  (ಎರಡೂ ಆವೃತ್ತಿಗಳು)  ಕೇವಲ 4 ಕೋಟಿ ರೂಪಾಯಿ ಗಳಿಸಿತ್ತು

## ಪುರಸ್ಕಾರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು